রিচার্ড স্টলম্যান
স্টলম্যান সেপ্টেম্বর ১৯৮৩ সালে সম্পূর্ণ ফ্রি সফটওয়্যারে নির্মিত একটি ইউনিক্স-সদৃশ অপারেটিং সিস্টেম তৈরী করার জন্যে গ্নু প্রকল্প চালু করেন। এটার সাথে সাথে তিনি ফ্রি সফটওয়্যার আন্দোলনেরও সূচনা করেন। তিনি গ্নু প্রকল্পের প্রধান স্থপতি এবং সংগঠক ছিলেন এবং ব্যাপকভাবে ব্যবহৃত গ্নু সফটওয়্যারের অনেকগুলো তিনি ডেভেলপ করেছিলেন, যার মধ্যে গ্নু কম্পাইলার কালেকশন, গ্নু ডিবাগার, এবং গ্নু ইম্যাকস টেক্সট এডিটর রয়েছে। অক্টোবর ১৯৮৫ সালে তিনি ফ্রি সফটওয়্যার ফাউন্ডেশন গঠন করেন।
ইম্যাকস
ইম্যাকস () জনপ্রিয় টেক্সট সম্পাদকের একটি পরিবার যারা তাদের প্রসারণযোগ্যতার জন্যে ব্যাপকভাবে পরিচিত। সবচেয়ে বেশি ব্যবহৃত সংস্করণ হিসেবে তার ম্যানুয়ালে, গ্নু ইম্যাকস নিজেকে "প্রসারণযোগ্য, পরিবর্তনযোগ্য, স্ব-দলিল, রিয়েল টাইম ডিসপ্লে এডিটর" হিসেবে সংজ্ঞায়িত করে। প্রথম ইম্যাকসের উন্নয়ন শুরু ৭০-এর দশকের মাঝামাঝি সময়ে এবং এর সরাসরি বংশধর গ্নু ইম্যাকস নিয়ে কাজ করে এবং সক্রিয়ভাবে উন্নয়ন শুরু হয়।